Monda Tago de Medio

Monda Tago de Medio (angle: World Environment Day - WED) – tiu internacia festotago estis fiksita de la Ĝenerala Asembleo de Unuiĝintaj Nacioj dum Stokholma Konferenco en 1972 kaj estas ĉiujare celebrata la 5-an de junio en pli ol 100 landoj de la mondo por rememoro de ĉefaj postuloj de la konferenco pri harmonia disvolvo de civilizacio kun ekologia disvolvo de la ĉirkaŭanta mondo.

Unue okazigita en 1973, ĝi estis platformo por levado de konscio pri mediaj temoj kiel ekzemple mara poluo, troloĝateco, mondvarmiĝo, daŭrigebla konsumo kaj krimoj kontraŭ la ekologio. La tago estas markita de pli ol 143 landoj. Ĉiun jaron, la programo disponigis temon kaj forumon por entreprenoj, neregistaraj organizoj, komunumoj, registaroj kaj famuloj por antaŭeniri pormediajn iniciatojn.

Tiu ĉi tago estas unu el kelkaj internaciaj tagoj pri naturkonservado, daŭripovo kaj ekologiismo. Similaj tagoj de Unuiĝintaj Nacioj inkluzivas Internacia tago de Naturo (la 3-an de marto), Internacia Tago de Forstoj (la 21-an de marto), Monda akvotago (la 22-an de marto), Tago de la Tero (la 22-an de aprilo), Monda Biodiverseca Tago (la 22-an de majo), internacia tago de la oceano (la 8-an de junio) kaj la internacia tago de la lukto kontraŭ dezertiĝo kaj trosekeco (la 17-an de junio).

 Temaj jaroj 
 2010: Multaj specioj. Unu planedo. Unu estonteco
 2011: Arbaroj: Naturo je via servo
 2012: Verda ekonomio: Ĉu ĝi inkluzivas vin?
 2013: Pensu, manĝu, konservu. Reduktu vian manĝpreson
 2014: Levu vian voĉon, ne la marnivelon
 2015: Sep miliardoj da sonĝoj. Unu planedo. Konsumu kun zorgemo.
 2016: Konekti homojn al naturo - en la urbo kaj sur la tero, de la polusoj ĝis la ekvatoro
 2017: Nula toleremo por la kontraŭleĝa faŭno-komerco
 2018: Batalo kontraŭ plasta poluo
 2019: Batalo kontraŭ aerpoluo
 2020: Tempo pri naturo
 2021: Restarigo de ekosistemo
 2022: Nur unu Tero
 2023: Solvaĵoj de plasta poluo
 2024: Ekologia restaŭro, dezertiĝado kaj rezistado kontraŭ trosekeco
 2025: Batalo kontraŭ plasta poluo

 Vidu ankaŭ 
 Daŭripova disvolviĝo
 Ekologio
 Medio
 Mediprotekto
 Naturprotekto

 Eksteraj ligiloj 



Kategorio:Internaciaj tagoj
Kategorio:Internaciaj tagoj de Unuiĝintaj Nacioj
Kategorio:Medio